Cod portocaliu de inundații pe Dunăre. Râurile mari din bazinul hidrografic vor fi afectate.
Hidrologii din cadrul INHGA au emis o atenționare cod portocaliu de inundații pe Dunăre. Râurile mari din bazinul hidrografic al fluviului vor fi afectate. Se pot produce scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale şi creşteri rapide de debite.
Hidrologii din cadrul Institutului Național de Hidrologie și Gospodărire a Apelor (INHGA) au emis, joi, o atenționare cod portocaliu de inundații pentru râurile mari din bazinul hidrografic Dunărea.Potrivit INHGA, ca urmare a precipitațiilor înregistrate, celor prognozate și propagării, se pot produce scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale şi creşteri rapide de debite şi niveluri cu posibile depăşiri ale cotelor de inundație pe râurile mici din bazinele hidrografice Dunăre – afluenții mici aferenți sectorului aval confluență cu râul Berzeasca – amonte S.H. Orșova, județele Mehedinți și Caraș-Severin.Codul portocaliu este în vigoare de la ora 16.00 până la ora 22.00.